25/08/2010 | Administración LocalMunicipal
Val do Dubra
Aprobación definitiva de ordenanza

Aprobada inicialmente polo Pleno da Corporación de data 17 de xuño de 2010, e sometido a trámite de información pública polo prazo dun mes sen que se teñan presentado alegacións, segundo o disposto no artigo 17.4 da Lei 39/1988 do 28 de decembro faise público o texto íntegro da seguinte ordenanza: ÍNDICE EXPOSICIÓN DE MOTIVOS TÍTULO I. Disposicións xerais Capítulo I. Obxecto e finalidade da ordenanza Artigo 1. Obxecto Capítulo II. Condicións xerais de implantación Artigo 2. Normas xerais Artigo 3. Minimización do impacto visual Artigo 4. Proxecto de infraestructuras comúns de telecomunicacións TÍTULO II. Instalacións pertencentes a redes de telefonía móbil, telefonía fixa con acceso vía radio e centrais de conmutación Capítulo I. Estacións base situadas sobre cubertas de edificios Artigo 5. Condicións de instalación Artigo 6. Instalación de colectores Artigo 7. Protección especial Capítulo II. Instalacións de telefonía móbil situadas en fachadas de edificios Artigo 8. Condicións de instalación Capítulo IIII. Instalación de antenas de telefonía móbil situadas sobre mastros ou estructuras soporte apoiadas sobre o terreo (situación exenta) Artigo 9. Localizacións autorizadas Artigo 10. Condicións específicas de implantación en solo urbanizábel Artigo 11. Zonas de vivenda unifamiliar e núcleos rurais Artigo 12. Zona rural Artigo 13. Polígonos industriais Capítulo IV. Estacións de telefonía fixa con acceso vía radio Artigo 14. Localizacións autorizadas Capítulo V. Instalación de antenas pertencentes a centrais de conmutación Artigo 15. Prescricións aplicábeis TÍTULO III. Equipos de radiodifusión e televisión Capítulo I. Antenas receptoras de sinais de radiodifusión sonora e televisión terreais e por satélite Artigo 16. Condicións de instalación Capítulo II. Antenas de estacións de radioafeccionados Artigo 17. Condicións de instalación e localizacións autorizadas Capítulo III. Antenas de estacións de radioenlaces e radiocomunicacións para uso exclusivo dunha soa entidade Artigo 18. Condicións de instalación Capítulo IV. Estacións emisoras, repetidoras e reemisoras dos servicios do radiodifusión sonora e televisión Artigo 19. Condicións de instalación e localización Artigo 20. Instalacións apoiadas sobre o terreo: condicións Capítulo V. Equipos de radiocomunicación para a defensa estatal, a seguridade pública, a protección civil e outros servicios xestionados directamente pola Administración pública Artigo 21. Localizacións autorizadas TÍTULO IV. Cableado en edificios Artigo 22. Condicións Artigo 23. Acometida de forza TÍTULO V. Protección ambiental e de seguridade das instalacións Artigo 24. Protección fronte a descargas eléctricas Artigo 25. Condicións de seguridade dos colectores Artigo 26. Sistemas de refrixeración TÍTULO VI. Réxime xurídico das licencias sometidas a esta ordenanza Capítulo I. Procedemento Artigo 27. Suxeición a licencia Artigo 28. Plan de implantación Artigo 29. Clasificación das instalacións Artigo 30. Disposicións particulares aplicábeis ás instalacións susceptíbeis de avaliación de incidencia ambiental Artigo 31. Disposicións particulares aplicábeis ás actividades inocuas Artigo 32. Posta en funcionamento das instalacións Capítulo II. Conservación, retirada e substitución de instalacións de equipos de radiocomunicación Artigo 33. Deber de conservación Artigo 34. Retirada de instalacións ou dalgún dos seus elementos Capítulo III. Réxime de protección da legalidade e sancionador das infraccións Artigo 35. Protección da legalidade Artigo 36. Orde de desmontaxe e retirada Artigo 37. Réxime sancionador Artigo 38. Suxeitos responsábeis TÍTULO VII. Réxime fiscal Artigo 39. Taxas DISPOSICIÓN ADICIONAL ÚNICA DISPOSICIÓN TRANSITORIA ÚNICA DISPOSICIÓN FINAL ANEXOS Anexo I. Definicións A liberalización do mercado das telecomunicacións e a evolución das novas tecnoloxías supuxo, nos últimos anos, unha proliferación das instalacións de servicios que utilizan as radiocomunicacións, en especial das relativas á telefonía móbil. Este feito, unido ao forte impacto que moitas delas teñen na paisaxe urbana, rural e natural e á carencia de normativa específica municipal, determinan a necesidade de regular as condicións de localización, instalación e funcionamento destas e dos demais elementos e equipos de radiocomunicación dentro do que é competencia municipal. Díctase esta ordenanza de acordo coa habilitación legal de que dispón o Concello para exercer competencias en materias tales como a ordenación, xestión e execución e disciplina urbanística (artigo 25.2. d da Lei 7/1985, do 2 de abril, reguladora das bases do réxime local), o patrimonio histórico-artístico (artigo 25.2. e da LRBRL) e a protección do medio ambiente (artigo 25.2. f da LRBRL). Así mesmo, o Concello de Val do Dubra prestará colaboración e asistencia activas á Administración Xeral do Estado e á Xunta de Galicia naquelas cuestións que, relacionadas co disposto nesta ordenanza, deban realizarse fóra do seu ámbito de competencias. Esta ordenanza pretende regular non unicamente as instalacións actuais de soporte á telefonía móbil ou outros elementos de radiocomunicación, senón tamén outras tecnoloxías que poidan aparecer no futuro e que suporán un incremento no número de instalacións respecto ao sistema actual. Neste sentido, a administración ten que promover aquelas infraestructuras que producen un menor impacto visual e ambiental sobre o medio. En definitiva, a ordenanza municipal debe servir para impoñer os parámetros fundamentais da relación entre o Concello de Val do Dubra e os operadores de telecomunicacións, en canto á instalación de elementos de radiocomunicación, tanto en bens de titularidade pública como en bens de titularidade privada. Sen prexuízo da regulación urbanística municipal contida nesta ordenanza, será plenamente aplicábel e de obrigado cumprimento a normativa sectorial específica reguladora do sector das telecomunicacións constituída na actualidade basicamente pola Lei 11/1998, do 24 de abril, xeral de telecomunicacións, así como polo Real decreto 1066/2001, do 28 de setembro, polo que se aproba o Regulamento que establece as condicións de protección do dominio público radioeléctrico, restriccións ás emisións radioeléctricas e medidas de protección sanitaria fronte a emisións radioeléctricas. Disposicións xerais Obxecto e finalidade da ordenanza Esta ordenanza ten por obxecto regular as condicións urbanísticas ás que debe someterse a localización, instalación e funcionamento dos elementos e equipos de telecomunicación no termo municipal de Val do Dubra. Condicións xerais de implantación 1 Na determinación da localización dos elementos e equipos dos sistemas de radiocomunicación obxecto desta ordenanza cumpriranse as condicións que especificamente se establecen nos títulos seguintes. Calquera outra instalación de radiocomunicación non regulada expresamente nesta ordenanza axustarase ás disposicións que se determinan para as instalacións de características morfolóxicas ou funcionais análogas.2 As operadoras deberán utilizar a mellor tecnoloxía dispoñíbel no mercado que comporte o menor impacto ambiental e visual.3 Procurarase a utilización ou uso conxunto dunha mesma instalación por varias operadoras de telefonía móbil, sempre que tal uso minimice o impacto xeral e non supoña menoscabo do articulado desta ordenanza.1 As instalacións previstas nesta ordenanza deberán ter o menor tamaño e complexidade e permitir así a máxima reducción do impacto visual, conseguindo o adecuado mimetismo coa paisaxe arquitectónica urbana.2 As instalacións deberán respectar, tanto pola súa composición e cor como polos materiais a empregar, o carácter do lugar en que se coloquen e do ambiente en que se sitúen. Para iso, adoptaranse as medidas necesarias prescritas polos servicios técnicos municipais competentes para atenuar ao máximo o posíbel impacto visual e conseguir a adecuada integración co medio. Na redacción dos plans parciais de ordenación, plans especiais, proxectos de urbanización e en calquera outro instrumento de desenvolvemento do planeamento urbanístico, así como nos proxectos de obras de nova edificación ou de rehabilitación integral de edificios, será perceptiva a inclusión de previsións respecto ao proxecto de infraestructuras común de telecomunicacións (ICT), como establece a normativa específica vixente. Instalacións pertencentes a redes de telefonía móbil, telefonía fixa con acceso vía radio e centrais de conmutación Estacións base situadas sobre cubertas de edificios 1 As instalacións situaranse de forma que, na medida do posíbel, se impida a súa visión desde a vía pública e non se dificulte a circulación pola cuberta.2 Cumpriranse, en todo caso, as seguintes condicións: a) Prohíbese a colocación de antenas sobre soporte apoiado no peitoril de remate dun edificio. b) As antenas terán a altura mínima posíbel para permitir a operatividade do servicio. En calquera caso o conxunto formado polo mastro e a antena non poderá exceder de 8 metros sobre a envolvente da cuberta, agás nos casos en que se xustifique tecnicamente a necesidade de superar esa altura máxima. c) Os mastros ou elementos soporte de antenas cumprirán as seguintes regras: - En cubertas planas ou nos muros laterais dos torreóns ou calquera outro elemento prominente da cuberta, a altura máxima será a do vértice dun cono recto, no que o eixe coincida co do mastro ou soporte ou a súa xeratriz forme un ángulo de 45 graos co dito eixe e interceda coa vertical do peitoril ou bordo da fachada exterior, a unha altura dun metro da deste. - En cubertas inclinadas a altura máxima será a do vértice dun cono recto, do que o eixe coincida co do mastro ou soporte e a súa xeratriz forme un ángulo de 30 graos co dito eixe e interceda coa vertical do peitoril ou bordo da fachada exterior. d) O recuamento mínimo de calquera elemento integrante destas instalacións será de 3 metros con respecto ao perímetro do edificio sobre o que se sitúa e de 60 metros respecto a calquera outro edificio existente, con ocupación habitual, por encima dun plano horizontal situado a 6 metros por debaixo delas. As distancias haberá que consideralas desde o sistema radiante, sempre na dirección de máxima radiación. e) Excepcionalmente as antenas poderán apoiarse sobre as cumieiras das cubertas e sobre os vértices superiores ou puntos de coroación de torreóns ou de calquera outro elemento prominente da cuberta, sempre que a instalación pretendida se integre satisfactoriamente no conxunto e as antenas resulten harmónicas co remate da edificación. f) En edificios de menos de 10 metros de altura non se permitirá a instalación de estacións base de telefonía móbil. Na instalación de recintos colectores vinculados funcionalmente a unha determinada estación base de telefonía situados sobre a cuberta de edificios ou construccións cumpriranse as seguintes regras: a) Non serán accesíbeis ao público en xeral. b) En ningún caso a instalación comprometerá a seguridade estructural do edificio nin a dos seus habitantes. c) A superficie da planta non excederá de 25 m2 e a altura máxima será de 3 metros. d) Poderán estar situados nos locais da planta baixa do edificio, baixos porticados de uso privado e baixo cuberta. A colocación do recinto colector sobre cuberta permitirase en cubertas planas. Non se permitirá a súa instalación sobre as abas dunha cuberta inclinada nin sobre casetóns de ascensores; en caso de ser necesario admitirase a súa situación sobre a cuberta con caída á parte oposta a fachadas exteriores, a patios interiores ou de quinteiro, cando non sexa visíbel desde a vía pública. e) Tanto se se sitúan no baixo porticado como sobre cuberta apegaranse aos corpos construídos preexistentes, dotándoos de acabados exteriores idénticos aos destes e non excedendo a súa altura. Cando se sitúen sobre cuberta poñeranse a unha distancia mínima de 3 metros respecto ás fachadas do edificio tanto exteriores como ao patio de quinteiro ou espacios abertos. f) A situación do colector non dificultará a circulación necesaria para a realización dos traballos de conservación e mantemento do edificio ou das súas instalacións. g) A emisión de ruídos e aire de climatización axustarase aos parámetros establecidos nas ordenanzas municipais que estean en vigor cando se solicite a licencia. Nos edificios e zonas catalogados prohíbense con carácter xeral estas instalacións, a non ser que a solución proposta supoña a anulación do impacto visual desfavorábel e así o dictaminen os órganos municipais competentes en materia de patrimonio histórico e cando así se precise, de acordo coa normativa sectorial aplicábel aos órganos e institucións competentes en materia de protección do patrimonio histórico-artístico, natural e da estética urbana. Instalacións de telefonía móbil situadas en fachadas de edificios 1 Excepcionalmente poderá admitirse a instalación de antenas nas fachadas dun determinado edificio sempre que, polas súas reducidas dimensións (microcelas ou similares) direccionalidade do faz de emisión e condicións de localización, resulten acordes coa composición da fachada e non supoñan un menoscabo no seu ornato e decoración nin un impacto ambiental; e sempre que, se sitúen a máis de 30 metros respecto de calquera outro edificio existente, con ocupación habitual ou ocupacional, por enriba dun plano situado a 6 metros das zonas ou plantas habitadas deste último. As distancias haberá que consideralas desde o sistema radiante, sempre na dirección de máxima radiación En calquera caso cumpriranse as seguintes regras: a) Situaranse por debaixo do nivel de cornixa sen afectar a elementos ornamentais do edificio. b) Deberán respectar, tanto pola súa composición e cor como polos materiais a empregar, o carácter do edificio no que se sitúan e o ámbito no que este se atope c) As antenas colocaranse de forma que queden pegadas á fachada do edificio. d) O trazado da canalización ou cable integrarase harmonicamente na fachada e a súa cor adaptarase á do paramento correspondente. e) O colector situarase nun lugar non visíbel. Instalación de antenas de telefonía móbil situadas sobre mastros ou estructuras soporte apoiadas sobre o terreo (situación exenta) Sen prexuízo do disposto nos artigos seguintes, a instalación de antenas de telefonía móbil obxecto deste capítulo só será admisíbel nos lugares autorizados expresamente polo Concello de Val do Dubra. Para estes efectos, o Concello resérvase o dereito de dispor de localizacións no seu termo municipal para este tipo de instalacións debendo xustificar expresamente a súa necesidade, así como a idoneidade da localización elixida, podendo ser condicionada a súa autorización ao cumprimento de especiais condicións de implantación, especialmente paisaxísticas e de camuflaxe. No solo urbanizábel, sen plan parcial aprobado, só se admitirá a implantación destas instalacións con carácter provisional e, en todo caso, en situación exenta. En zonas residenciais de baixa densidade, con aplicación urbanística de ordenanza de solo urbano CX (cidade xardín) e nos núcleos rurais, unicamente se admitirá a implantación destas instalacións na modalidade exenta. Neste caso, a distancia dos lindeiros á antena non será inferior á súa altura, que non poderá exceder dos 25 metros sobre a rasante natural do terreo, nin situarse, con carácter xeral, a menos de 300 metros doutra instalación similar, nin a menos de 100 metros de calquera vivenda. Así mesmo, no informe de cualificación ambiental proporcionado deberase xustificar que as medidas de protección adoptadas en función da altura da antena mediante elementos vexetais ou doutro tipo logran un adecuado mimetismo coa paisaxe.1 Para autorizar calquera instalación que se pretenda en solo rural non urbanizábel deberase acreditar non só a compatibilidade cos usos previstos e a observancia da legalidade vixente, senón fundamentalmente a adopción de todas as medidas que resulten oportunas ao obxecto de garantir a preservación do contorno rural e medioambiental, minimizando ao máximo o seu impacto sobre o mesmo.2 Na zona rural só poderán ubicarse estas instalacións no ámbito da ordenanza de núcleo rural de área de tolerancia ou arredores (NT) das Normas Subsidiarias de Planeamento e, en calquera caso, será necesario gardar unha distancia mínima de 300 metros entre dúas instalacións deste tipo, e non menos de 100 metros de calquera vivenda, adoptando as medidas oportunas para reducir o impacto paisaxístico. Para estes efectos, e respectando en todo caso as condicións establecidas nesta ordenanza, potenciarase o posíbel uso compartido de infraestructuras. Para poder autorizar unha localización situada a unha distancia inferior á indicada, deberase justificar expresamente a súa necesidade, así como a idoneidade da localización elixida, podendo ser condicionada a súa autorización ao cumprimento de especiais condicións de implantación, especialmente paisaxística e de camuflaxe.1 En polígonos industriais as instalacións deberán respectar, na medida do posíbel, as distancias mínimas a lindeiros e demais normativa aplicábel, colocándose o recinto colector pegado ás naves ou edificacións existentes e, con carácter xeral, deberán distar un mínimo de 100 metros de instalacións similares.2 Cando o polígono limite con solo residencial, a distancia mínima a este lindeiro non será inferior á altura da instalación. Estacións de telefonía fixa con acceso vía radio 1 Admítese a súa instalación na cuberta de edificios nos seguintes lugares: a) Sobre cubertas planas, excepto as de torreóns ou calquera outro elemento prominente da cuberta. As instalacións quedarán inscritas dentro do plano de 45º de inclinación trazado a partir da liña de cornixa na fachada exterior. b) Apoiadas sobre cubertas inclinadas con caída á parte oposta a fachadas exteriores, ou pegadas a paramentos de calquera elemento prominente da cuberta, cando non sexan visualmente perceptíbeis desde a vía pública. A altura das instalacións será a mínima imprescindíbel para a prestación do servicio. En calquera caso, a altura do conxunto formado polo mastro e a antena non excederá de 4 metros, excepto nos casos nos que se xustifique tecnicamente a necesidade de superar a dita altura máxima. A distancia mínima da localización da antena ás liñas de fachadas exteriores será de 2 metros.2 Excepcionalmente, cando concorran circunstancias obxectivas que imposibiliten a instalación dunha antena conforme aos requisitos expresados nos apartados anteriores, permitirase a súa instalación sobre cuberta, sempre que se acredite o cumprimento de condicións que minimicen o impacto visual desde a vía pública.3 Se se demostrase suficientemente a necesidade da instalación destas estacións en lugares distintos da cuberta de edificios, será de aplicación o previsto nesta ordenanza para as antenas de telefonía móbil. Instalacións de antenas pertencentes a centros de conmutación Dadas as características morfolóxicas e funcionais destes equipos, a súa instalación cumprirá, segundo corresponda polas condicións da súa situación, as prescricións sinaladas nos artigos 20 e 21 desta ordenanza para as estacións emisoras, repetidoras e reemisoras dos servicios de radiodifusión sonora e de televisión. Equipo de radiodifusión e televisión Antenas receptoras de sinais de radiodifusión sonora e televisión terreais e por satélite 1 A instalación destas antenas cumprirá os seguintes requisitos: a) A instalación efectuarase de forma que se evite ou se reduza ao máximo a súa visibilidade desde a vía pública. b) Terán carácter colectivo, de acordo coa normativa de aplicación. Antenas de estacións de radioafeccionados 1 A instalación de antenas de estacións de radioafeccionados é admisíbel na cuberta de edificios, de forma que se evite ou se reduza ao máximo a súa visibilidade desde a vía pública. Tamén se admite a instalación destas antenas sobre o terreo en parcelas privadas, en zonas de vivenda unifamiliar ou de edificación aberta, sempre que se adopten as medidas necesarias para atenuar ao máximo o posíbel impacto visual co fin de conseguir a adecuada integración coa paisaxe. Antenas de estacións de radioenlaces e radiocomunicacións para uso exclusivo dunha soa entidade Poderá admitirse a instalación de antenas pertencente a estacións de radioenlaces e radiocomunicacións para uso exclusivo dunha soa entidade, sempre que se cumpran as condicións que, en función da altura da correspondente antena e da súa estructura soporte, se establecen nos artigos 20 e 21 desta ordenanza. Estacións emisoras, repetidoras e reemisoras dos servicios de radiodifusión sonora e televisión A instalación de antenas pertencentes a estacións emisoras, repetidoras e reemisoras dos servicios de radiodifusión sonora e televisión e as súas estructuras de soporte é admisíbel sobre a cuberta dun edificio sempre que as condición da súa situación e as medidas previstas para atenuar o impacto visual resulten aceptábeis. Se a altura total da antena e a súa estructura soporte excede de 8 metros será preciso que se xustifique expresamente a necesidade da actividade na localización proposta. Así mesmo, deberanse cumprir, no que resulte de aplicación, os requisitos do artigo 29. Este tipo de antenas poderá instalarse sobre o terreo sempre que se cumpran as seguintes regras: 1.- Se a altura total da antena e a súa estructura soporte non excede de 35 metros, ou de 25 metros en zonas destinadas a uso residencial, poderá instalarse nas condicións que se indican no artigo 10 desta ordenanza.2.- Se a altura total supera os ditos límites, será precisa a xustificación expresa da necesidade da actividade na localización proposta. Equipos de radiocomunicación para a defensa estatal, a seguridade pública, a protección civil e outros servicios xestionados directamente pola Administración pública Estas instalacións poderán localizarse sobre terreos, construccións e edificios cualificados para estes usos no plan xeral vixente ou en calquera outra localización consonte a normativa que resulte de aplicación. Cableado en edificios 1 Nos proxectos correspondentes ás obras de nova edificación ou de rehabilitación integral de edificios, o cableado pertencente a calquera das instalacións obxecto desta ordenanza realizarase sobre a rede de canalizacións prevista para a infraestructura común de telecomunicacións (ICT), cun deseño que se axustará á normativa específica de aplicación.2 Nos edificios existentes que non sexan obxecto de obras de rehabilitación integral e naqueloutros que non conten cunha infraestructura común de telecomunicacións, o tendido de cableado discorrerá por espacios comúns do edificio, por patios de parcela, por patios de quinteiro ou por zonas non visíbeis desde a vía pública. Non se autorizará a súa instalación pola fachada ou por espacios públicos abertos, coas excepcións que se sinalan no parágrafo seguinte.3 Excepcionalmente, e sempre que se respecte o establecido na normativa estatal que sexa de aplicación, poderá efectuarse o tendido por fachada ou espacios públicos ou abertos, sempre que este se disimule con efectividade, executando o seu trazado paralelamente aos elementos continuos verticais existentes e adaptando a cor da canalización ou do cable á do paramento polo que discorra. Os elementos de conexión serán do menor tamaño posíbel e a súa situación e cor axustarase ao seu ritmo compositivo.1 A acometida de forza que forme parte das instalacións de radiocomunicación obxecto desta ordenanza deberá ser común coa do edificio.2 Se fose necesaria a instalación dun contador, situarase no recinto de contadores do edificio. Protección ambiental e de seguridade das instalacións As localizacións das antenas emisoras, emisoras-receptoras e as súas instalacións auxiliares, sexa cal sexa a súa estructura soporte, estarán protexidas fronte ás descargas de electricidade atmosférica, segundo establece a normativaespecífica de aplicación. Os colectores destinaranse exclusivamente a albergar o instrumental propio dos equipos de radiocomunicación. Se son visitábeis, disporán dunha porta de acceso de dimensións mínimas de 0,80 por 1,90 metros de altura, que se abrirá no sentido da saída. Na proximidade dos colectores situaranse extintores portátiles de po polivalente ABC ou de anhídrido carbónico, cunha eficacia que dependerá das características da instalación. Disporase, como mínimo, dun extintor de eficacia 13-A, sen prexuízo da normativa que sexa de aplicación. A climatización de calquera recinto colector efectuarase de forma que os sistemas de refrixeración se sitúen en lugares non visíbeis e o seu funcionamento se axuste ás prescricións establecidas pola vixente normativa de protección do medio ambiente urbano. Réxime xurídico das licencias sometidas a esta ordenanza Procedemento 1 Consonte o artigo 194 da Lei 9/2002, de ordenación urbanística e protección do medio rural de Galicia e o artigo 10 do Decreto 28/1999, do 21 de xaneiro, polo que se aprobou o Regulamento de disciplina urbanística para o desenvolvemento de aplicación da LSG, estará sometida a licencia municipal a instalación con obra, de ser o caso, dos equipos de telecomunicación.2 Cando, de acordo co previsto nesta ordenanza, sexa necesaria a presentación previa dun plan de implantación, a licencia municipal para cada instalación individual da rede só se poderá outorgar unha vez presentado o citado plan e sempre que aquela se axuste plenamente ás súas previsións ou ás progresivas actualizacións.1 A licencia municipal solicitada polo operador para a instalación de equipos, antenas, estacións base, enlaces vía radio ou calquera outro tipo de instalacións destinadas a prestar o servicio de telefonía móbil, ou outro servicio de telefonía vía radio, en edificios e espacios, públicos ou privados, estará suxeita á previa presentación dun plan de implantación do conxunto de toda a rede dentro do termo municipal, no que se deberá xustificar a solución proposta cos criterios técnicos de cobertura xeográfica así como propoñer outras alternativas posíbeis.2 O plan de implantación presentarase por triplicado no Rexistro Xeral do Concello e deberá acompañarse da pertinente solicitude dos requisitos formais de carácter xeral que determina a Lei 30/1992, do 26 de novembro, de réxime xurídico das administracións públicas e do procedemento administrativo común.3 O plan deberá tratar de forma motivada e co alcance suficiente para a súa comprensión e análise os seguintes aspectos: a) O esquema xeral da rede, con indicación da localización da cabeceira, enlaces principais e nodos. b) Localización exacta das instalacións existentes -equipos, antenas, estacións base, enlaces vía radio e calquera outro tipo de instalación destinada a prestar servicios de telefonía móbil ou vía radio- e titularidade do operador. c) As tecnoloxías utilizadas, tipoloxía dos equipos, antenas, estacións base, enlaces vía radio e de calquera outro tipo de instalación necesaria. d) Os impactos paisaxísticos e ambientais das instalacións previstas no plan. e) Sinalización nas instalacións de radio mínimo de exposición ao campo electromagnético.4 Os operadores deberán presentar, cando así o requira o concello, un plan de implantación actualizado. Calquera modificación no contido do plan deberá ser comunicada de oficio ao Concello.5 En todo caso, os datos contidos nos plans de implantación presentados polos diferentes operadores ao Concello terán carácter confidencial, consonte o previsto nas leis.6 Con carácter anual, os operadores presentarán a previsión de desenvolvemento da rede no termo municipal.1 Para os efectos previstos nesta ordenanza, as instalacións nela reguladas clasifícanse en: a. Instalacións inocuas. b. Instalacións susceptíbeis de avaliación de incidencia ambiental.2 Son instalacións inocuas as actuacións que teñen por obxecto a instalación de antenas de telefonía de reducidas dimensións, estacións para usuarios de telefonía fixa con acceso vía radio, colectores de nodos finais de redes de telecomunicacións por cable, antenas receptoras de sinais de radiodifusión sonora e televisión, estacións de radioafeccionados, así como a instalación en fachadas de cables ou canalizacións pertencentes a redes de telecomunicacións por cable.3 Son instalacións susceptíbeis de avaliación de incidencia ambiental aquelas de estacións base de telefonía, dos equipos e elementos pertencentes a estacións emisoras, repetidoras, reemisoras dos servicios de radiodifusión sonora e de televisión e as estacións de radioenlaces e radiocomunicacións par uso exclusivo dunha soa entidade. Para os efectos da súa avaliación os expedientes serán tramitados conforme ao Decreto 133/2008, do 12 de xuño, de avaliación de incidencia ambiental. Ademais da documentación requirida con carácter xeral polas Normas Subsidiarias do Concello de Val do Dubra que sexa necesaria e congruente coa natureza e características da instalación de que se trate, requirirase a presentación de proxecto técnico asinado por un técnico competente e visado polo correspondente colexio profesional no que se inclúa, como mínimo, a seguinte documentación complementaria: 1. Informe de cualificación ambiental que describa con detalle a posíbel incidencia da súa implantación e funcionamento no medio natural exterior e interior das edificacións e construccións do seu contorno, con indicación dos seguintes datos: a) Acreditación fidedigna do cumprimento das normas e directrices dictadas polos órganos competentes da Administración do Estado en materia de saúde ambiental. Para estes efectos, achegarase a xustificación da aprobación do proxecto técnico polo Ministerio de Ciencia e Tecnoloxía. b) Impactos ambientais producidos por ruídos e vibracións e pola expulsión forzada de aire quente ou viciado. c) Impacto visual na paisaxe arquitectónica urbana. d) Medidas correctoras que se propoñen adoptar para eliminar os ditos impactos e o grao de eficacia previsto. e) Xustificación técnica da posibilidade ou, de ser o caso, imposibilidade de uso compartido de infraestructuras con outros operadores.2. Documentación gráfica ilustrativa do impacto visual da instalación desde o nivel da vía pública e xustificativa da localización e da solución de instalación elixidas, na que se inclúan: a) Fotomontaxes: a1) Frontal de instalación (cando sexa posíbel). a2) Lateral dereito: desde a beirarrúa contraria da vía, a 50 m da instalación. a3) Lateral esquerdo: desde a beirarrúa contraria da vía, a 50 m da instalación. Se o considerasen procedente os servicios técnicos municipais, deberá achegarse, ademais, simulación gráfica do impacto visual desde a perspectiva da visión do viandante ou desde outros puntos. b) Plano a escala axeitada, da localización da instalación e do trazado do cableado (a súa situación nos trazados verticais e horizontais), se se realiza a instalación na fachada exterior. c) Para instalacións situadas en edificios colectivos, acreditación da autorización da comunidade de propietarios. d) Para as instalacións reguladas nos artigo 19, 20 e 21 desta ordenanza, cando a súa altura máxima total supere os límites que neles se indican, será necesario achegar documentación relativa a seccións topográficas ortogonais nas que se reflictan os perfís urbanos. e) Para as instalacións reguladas no artigo 10, no núcleo exterior da cidade, xustificación do cumprimento das prescricións relativas a zonas autorizadas.3. Para as estacións tipo ER1 E ER2, conforme á tipoloxía definida na Orde CTE723/2002 de 11 de Janeiro, cando nun contorno de 100 metros delas existan espazos considerados sensibles (garderías, centros de educación infantil, primaria, centros de ensino obligatorio, centros de saúde, hospitais, parques públicos e residencias ou centros geriátricos) acompañarase á solicitude copia do modelo de certificación de estacións en proxecto, do anexo I da dita orde, e xustificarase a minimización dos niveis de exposición sobre eles, segundo o previsto no artigo 8.7 do Regulamento aprobado polo Real decreto 1066/2001, do 28 de setembro.1 Coas solicitudes de licencia relativas ás instalacións definidas como inocuas achegarase a seguinte documentación: a) Solicitude. b) Memoria descritiva e xustificativa das obras e instalacións con fotomontaxes e simulación gráfica do impacto visual na paisaxe arquitectónica urbana. c) Proxecto técnico e estudio detallado realizado por un técnico competente onde se indiquen os niveis de exposición radioeléctrica en áreas próximas a ela. d) Planos a escala axeitada das obras e das instalacións, da localización da instalación na construcción ou no edificio e do trazado do cableado, da súa localización en trazados verticais e horizontais, se a instalación proxectada fose realizarse na fachada exterior. e) Certificación da acreditación oficial da empresa responsábel das obras e instalacións. f) Para instalacións situadas en edificios colectivos, acreditación de autorización da comunidade de propietarios. g) Orzamento.1 Con carácter previo á posta en funcionamento das instalacións, os órganos municipais competentes comprobarán que estas se corresponden cos termos autorizados nesta ordenanza.2 Para a posta en funcionamento das instalacións será preciso presentar, de ser o caso, a seguinte documentación: a) Certificación final de obra expedido pola dirección facultativa e visado para a súa efectividade polos colexios profesionais correspondentes. b) Certificacion acreditativa de que as instalacións foron obxecto de inspección técnica ou recoñecemento satisfactorio e foron autorizadas polo órgano administrativo con competencia na materia, cando isto sexa necesario de acordo coa normativa sectorial vixente. Conservación, retirada e substitución de instalacións de equipos de radiocomunicación Os propietarios das instalacións reguladas nesta ordenanza deberán cumprir os deberes legais de conservación destas, consonte o establecido na lexislación urbanística xeral e autonómica, sendo competencia municipal ordenar ao obrigado a execución das obras necesarias para conservalas nas debidas condicións. De non ser cumprido isto polo requirido, as ditas obras de conservación serán levadas a cabo polo Concello con cargo ao obrigado, a través do procedemento de execución subsidiaria previsto na lexislación reguladora do réxime xurídico das administracións públicas e do procedemento administrativo común. O titular da licencia ou o propietario das instalacións deberá realizar as actuacións necesarias para desmantelar e retirar os equipos de radiocomunicación ou os seus elementos, restaurando ao estado anterior a instalación, terreo, construcción ou edificio que sirva de soporte ás ditas instalacións, nos supostos de cese definitivo da actividade ou dos elementos que non se utilicen. Réxime de protección da legalidade e sancionador das infraccións 1 As accións ou omisións que contraveñan o disposto nesta ordenanza poderán motivar a adopción das medidas establecidas na normativa vixente para a protección e defensa da legalidade urbanística.2 En todo caso, a Administración municipal adoptará as medidas tendentes a repoñer os bens afectados ao estado anterior á producción da situación ilegal.1 As ordes de desmontaxe e retirada das instalacións deberán ser cumpridas polo titular da licencia ou polo propietario das instalacións. En caso de incumprimento da orde de execución procederase consonte o establecido no artigo 199 da Lei 9/02 de ordenación urbanística e protección do medio rural de Galicia.2 As medidas de execución subsidiaria son independentes e compatíbeis coas que se poidan impoñer en concepto de sanción.1 As accións ou omisións que vulneren o disposto nesta ordenanza respecto ás normas urbanísticas sobre localización, instalación e funcionamento dos equipos de radiocomunicación constitúen infraccións urbanísticas que serán sancionadas consonte o establecido na normativa urbanística estatal, autonómica e municipal vixente.2 Para as cuestións que afecten ao impacto no medio ambiente, estarase ao previsto na normativa urbanística de réxime local e medio ambiental que sexa de aplicación. Sen prexuízo do disposto respecto á responsabilidade do deber de retirada das instalacións dos equipos de telecomunicación, serán suxeitos solidariamente responsábeis da comisión das infraccións tipificadas nesta ordenanza: a) A empresa instaladora ou a persa física que dispuxera a colocación da instalación sen a previa licencia ou título habilitante ou con infracción das condicións que nela se estableceran. b) O propietario dos equipos de telecomunicación. c) O director técnico da instalación. Réxime fiscal 1 As instalacións reguladas nesta ordenanza producirán a obriga de pagar as taxas e os impostos correspondentes da ordenanza fiscal que lle sexa de aplicación.2 Igualmente, a execución das instalacións producirá a obriga de pagar o imposto sobre construccións, instalacións e obras establecido na Lei reguladora das facendas locais e na correspondente ordenanza fiscal municipal.1 Todas as instalacións pertencentes a redes de telefonía móbil e telefonía fixa con acceso vía radio, así como as estacións emisoras, repetidores e reemisores dos servicios de radiodifusión sonora e televisión situados no termo municipal de Val do Dubra inscribiranse nun rexistro especial que o Concello de Val do Dubra creará para estes efectos nun prazo máximo de seis meses desde a entrada en vigor desta ordenanza.2 A inscrición neste rexistro será obrigatoria para o titular da licencia ou propietario das instalacións e deberá conter os datos relativos ao titular da licencia e ás condicións impostas para a autorización da instalación. As instalacións de telecomunicación existentes á entrada en vigor desta ordenanza que non dispoñan da debida autorización municipal deberán solicitar a oportuna licencia de legalización no prazo de TRES MESES establecido na lexislación urbanística xeral e autonómica de aplicación. Consonte o establecido nos artigos 65.2 e 70.2 da Lei 7/1985, do 2 de abril, reguladora das bases do réxime local, esta ordenanza entrará en vigor aos 15 días da súa completa publicación no Boletín Oficial da Provincia e rexerá en tanto non se acorde a súa modificación ou derrogación. Para os efectos desta ordenanza, defínense os seguintes conceptos: Antena: elemento dun sistema de radiocomunicación especialmente deseñado para a transmisión, recepción ou ambas, das ondas radioeléctricas. Central de conmutación: conxunto de equipos destinados a establecer conexións para conmutación de tráfico de voz e datos dun terminal a outro sobre un circuíto de rede. Certificado de aceptación: resolución pola que se certifica que os equipos, aparatos, dispositivos e sistemas cumpren as especificacións técnicas que lles sexan de aplicación. Colector: cabina ou armario no interior do cal se sitúan elementos ou equipos pertencentes a unha rede de telecomunicacións. Estación base de telefonía ou estación base: conxunto de equipos de radiocomunicación, axeitadamente situados, que permiten establecer as conexións dunha rede de telefonía nunha área determinada. Estación emisora: conxunto de equipos e elementos que teñen como función a modulación sobre unha banda portadora de sinais de diversa natureza e a súa transmisión a través de antena. Estación de telefonía fixa con acceso vía radio: conxunto de equipos destinados a establecer conexión telefónica vía radio coa rede de telefonía fixa dun edificio. Estación reemisora/repetidora: estación intercalada nun punto medio de transmisión con obxecto de restituír ao seu estado de partida as ondas atenuadas ou deformadas no curso da propagación. Informe de cualificación ambiental: documento redactado polo equipo técnico competente no que se describe detalladamente a posíbel incidencia da implantación e funcionamento dunha instalación de radiocomunicación das reguladas nesta ordenanza no medio ambiente. Impacto na paisaxe arquitectónica urbana: alteración visual da paisaxe urbana e, en especial, dos edificios ou elementos que forman parte do patrimonio histórico-artistico. Microcelda de telefonía: equipo ou conxunto de equipos para a transmisión e a recepción de ondas electromagnéticas dunha rede de telefonía con antenas que, polas súas dimensións, poden situarse por debaixo do nivel das azoteas dos edificios ou construccións, xa sexan nas súas paredes, sobre mobiliario urbano, elementos decorativos, arquitectónicos ou calquera outro espacio urbano. Radiocomunicación: toda telecomunicación transmitida por medio de ondas radioeléctricas. Recinto colector: habitáculo no interior do cal se sitúan elementos ou equipos pertencentes a unha rede de telecomunicacións. Rede de telecomunicacións: os sistemas de transmisión e, cando proceda, os equipos de conmutación e demais recursos que permitan a transmisión de sinais entre puntos de terminación definidos mediante cable, ou medios ópticos ou doutra índole. Sistema de radiocomunicación: conxunto formado polos terminais de radiocomunicación e as redes de radiocomunicacións, no que se distinguen tanto os sistemas de transmisión como os de conmutación. Telecomunicacións: toda transmisión, emisión ou recepción de signos, sinais, escritos, imaxes, sons ou informacións de calquera natureza por fío, radioelectricidade, medios ópticos ou outros sistemas electromagnéticos. Val do Dubra, 3 de agosto de 2010. O alcalde, Juan M. Baleato Iglesias.